Minister verloor magte | Die Vryburger
Tina Joemat-Pettersson, Minister van Landbou, Bosbou en Visserye, het sekere magte verloor wat van haar weggeneem is en nou aan 'n kollega toegewys is.
Pres. Zuma het magte rakende die Wet op Lewende Mariene Hulpbronne, wat deel is van Joemat-Pettersson se portefeulje, aan Edna Molewa, die Minister van Waterwese en Omgewingsake, oorgedra.
Die verandering hou glo verband met die regulasies ten opsigte van beskermde mariene gebiede, asook walvisse, dolfyne, seeskilpaaie en withaaie.
Die magte en funksies ten opsigte van see-boerdery is vier jaar gelede van die Minister van Waterwese en Omgewingsake na die Minister van Landbou, Bosbou en Visserye oorgeplaas.
Dit is nou weer terug verander na die oorspronklike indeling.
One thought on "Minister verloor magte"
Gerrie Venter June 6, 2013 at 7:13 am
As jy na die totale kabinet kyk is daar nie een van hulle wat iets werd is nie en hulle kos die belastingbetaler miljoene elke maand. Hulle besef nie naasteby dat hulle dienaars van die land en sy mense is nie en nie daargestel is om almal rond te (lelike woord) nie.
Hulle het nie eers 'n benul van verantwoordelikheid en aanspreeklikheid nie. Hulle sit net daar en lieg, bedrieg, steel ens ens .